Katsina, shine Babban birnin Jihar Katsina, kuma ƙaramar hukuma ce a Jihar ta Katsina. Katsina gari ne mai daɗaɗɗen tarihi, kuma tana da ƙofofi da akayi su saboda garin zagaye yake da katanga wato ganuwa. Katsina birni ne, da ke a Jihar Katsina, a Nijeriya. A wani tarihin kuma an nuna cewa wani mutum da aka kira Bayajidda ɗan sarkin Bagadaza ya kafa katsina dalilin zuwansa Daura kuma ya aura sarauniyar Daurama. Gidan Korau watau "Katsina Royal Province" kayatacciyar masarautace wacce aka ginata a tsakiyar Birnin Katsina. Gidan Korau na daya daga cikin alamomi dake nuna tsawon tarihi da qwarewar al'adun kasar Hausa. Kamar yadda masana tarihi suka fada, an ginata ne a shekara ta Alif 1348 AD lokacin sarki Muhammadu Korau, wanda shi ne sarki na farko a garin Katsina musulmi. Wannan shi ne dalilin da yasa ake kiran masarautar katsina da 'Gidan Korau'. Kuma tana daya daga cikin dadaddun masarautun kasar hausa, kamar su masarautar Daura, Kano da Zazzau. kuma an kewaye masarautar da ganuwa [[City wall]] 'Ganuwar Gidan Sarki' (Wanda a halin yanzu babu wannan ganuwan).